Sacrosanctæ æcclesiæ in honore beatorum apostolorum Petri et Pauli dicatæ. Ego, in Dei nomine, Rotbertus dono unam vineam in pago Matisconense, in agro Ibiacense, in villa Verziaco, in Monte Superiore vocant; et terminatur a mane terra Sancti Vincentii, a medio die et a sero terra ipsius emptoris, a cirtio Sancti Desiderii: et habet in longum perticas XXI, et in utraque fronte V, et faciant monachi Clunienses quicquid voluerint. Qui autem contradixerit, auri unciam componat et postea firma et stabilis permaneat. Actum Verciaco villa publice. S. Rotberti, qui fieri et firmare rogavit. S. item Rotberti. S. Rainfredi. S. Grimaldi. S. Adalberti. S. Isengondi. Data per manus Adalberti, presbiteri, regnante Lothario rege anno XX.